Кыргыз Республикасынын

Билим берүү жана илим министирлигинин

2021 жылдын «\_\_\_\_»\_\_\_\_\_\_\_\_\_\_ № \_\_\_\_\_\_\_\_

буйругуна тиркеме

**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ**

**КЫРГЫЗ РЕСПУБЛИКАСЫНЫН ЖОГОРКУ КЕСИПТИК**

**БИЛИМ БЕРҮҮСҮНҮН МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТ: 532300 КЫТАЙ ТААНУУ**

**Квалификация: Бакалавр**

**Бишкек- 2021**

**1. Жалпы жобо**

**1.1.** Жогорку кесиптик билим берүүнүн **532300–Кытай таануу** багыты боюнча ушул Мамлекеттик билим берүү стандарты "Билим берүү жөнүндө" Кыргыз Республикасынын Мыйзамына жана Кыргыз Республикасынын өкмөтү билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аркылуу аныкталган тартипте бекитилген.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларын ишке ашыруучу бардык ЖОЖдор үчүн менчигинин түрүнө жана ведомстволук таандыгына карабастан милдеттүү болуп эсептелет.

**1.2.Терминдер, аныктамалар, белгилөөлөр, кыскартуулар**

Ушул Жогорку кесиптик билим берүүнүн мамлекеттик билим берүү стандартында «Билим берүү жөнүндө» Кыргыз Республикасынын Мыйзамына жана Кыргыз Республикасы тарабынан белгиленген тартипте кабыл алынган жогорку кесиптик билим берүү жаатындагы эл аралык келишимдерге ылайык терминдер жана аныктамалар пайдаланылат:

* **негизги билим берүү программасы** - даярдоонун тийиштүү багыты боюнча билим берүү процессин ишке ашыруунун максатын, келечектеги натыйжаларын, мазмунун жана уюштурууну регламенттөөчү окутуу-усулдук документтердин жыйындысы;
* **даярдоонун багыты** - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;
* **профиль -** негизги билим берүү программасынын кесиптик ишмердүүлүктүн конкреттүү бир түрүнө жана (же) объектисине багытталышы;
* **компетенция –** окуучунун (окуп жаткан) белгилүү бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

- **бакалавр** - магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык деңгээли;

- **магистр** — аспирантурага жана (же) базалык докторантурага (РhD/профили боюнча) жана кесиптик иш менен алектенүүгө укук берген жогорку кесиптик билимдин квалификациялык деңгээли;

- **кредит** - негизги кесиптик билим берүү программасынын эмгек сыйымдуулугунун шарттуу өлчөмү;

**- окутуунун натыйжалары** — негизги билим берүү программасы/модулу боюнча окуунун натыйжасында ээ болгон компетенциялар;

**- жалпы илимий компетенциялар** - кесиптик ишмердүүлүктүн бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окууга, талдоого жана синтездөөгө ж. б. болгон жөндөмдүүлүк;

- **инструменттик компетенция** - когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн; методологиялык жөндөмдү, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана көйгөйлөрдү чече билүү жөндөмдөрүн; технологиялык билгичтиктерди, техниканы пайдаланууга байланыштуу билгичтиктерди, компьютердик көндүмдөрдү жана маалыматтык башкаруу жөндөмдөрүн, лингвистикалык билгичтиктерди, коммуникативдик компетенцияларды өз ичине камтыйт;

**- социалдык-инсандык жана жалпы маданий компетенциялар** — ой- сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл апууга байланышкан жөндөмдөр;

**- кесиптик стандарт** - кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчу, кызматкер кайсы иште болсо да, кайсыл уюмда болсо да, өзүнүн ордун татыктуу ээлеген кызматкер катары милдеттүү түрдө квалификациянын сапаттык деңгээлин баяндаган негиз түзүүчү документ.

**1.3. Кыскартуулар жана белгилөөлөр** (Жогорку кесиптик билим берүүнүн ушул мамлекеттик билим берүү стандартында колдонулган негизги кыскартуулар көрсөтүлөт).

Мамлекеттик билим берүү стандартында төмөндөгү кыскартуулар колдонулат:

**МББС** - Мамлекеттик билим берүү стандарты;

**ЖКББ** - жогорку кесиптик билим берүү;

**НББП** - негизги билим берүү программасы;

**ОМБ** - окуу-методикалык бирикме;

**НББП ДЦ** - негизги билим берүү программасынын дисциплиналарынын цикли;

**ЖИК** - жалпы илимий компетенциялар;

**ИК** - инструменталдык компетенциялар;

**КК** - кесиптик компетенциялар;

**СИЖМК** - социалдык-инсандык жана жалпы маданий компетенциялар.

**2. Колдонуу тармагы**

**2.1.** Жогорку кесиптик билим берүүнүн мамлекеттик билим берүү стандарты (**мындан ары - ЖКББ МББС**) **532300–Кытай таануу** бакалаврларды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Республикасынын аймагында **Кытай таануу** бакалаврларды даярдоонун тийиштүү багыты боюнча лицензиясы бар менчигинин түрүнө жана ведомстволук таандыгына карабастан бардык жогорку кесиптик билим берүү уюмдарынын (мындан ары - ЖОЖдор) жогорку кесиптик билим берүүнун негизги билим берүү программаларын өздөштүрүү сапатын баалоо негизи болуп эсептелет.

**2.2.** Даярдоонун **532300- Кытай таануу** багыты боюнча ЖКББ МББСнын негизги колдонуучулары болуп төмөнкүлөр эсептелет:

- ЖОЖдордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы бул багыты жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- ЖОЖдун даярдоо багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусунун негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына көзөмөлдү камсыз кылуучу, жогорку кесиптик билим берүү чөйрөсүндө билим берүү программаларын жана уюмдарын аккредитациялоочу агенттиктер сапатка көзөмөлдү жүзөгө ашыруучу ыйгарым укуктуу мамлекеттик органдары.

**2.3.** Абитуриенттердин даярдыгынын деңгээлине талаптар.

**2.3.1.** "Бакалавр" квалификациясын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

**2.3.2.** Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**2.3.3.** Искусство жана дене тарбия жаатындагы бакалаврларды даярдоого кабыл алууда жогорку окуу жайы кесиптик багыттагы кошумча кирүү сынактарын өткөрүү укугуна ээ.

**3. Даярдоо багытынын жалпы мүнөздөмөсү**

**3.1.** Кыргыз Республикасында **532300 - Кытай таануу** багыты боюнча даярдоо төмөнкүлөр ишке ашырылат:

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" квалификациясын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "магистр" квалификациясын ыйгаруу менен жогорку билими тууралуу диплом берилет.

Бакалаврларды даярдоо багытынын алкагында ЖКББ НББП профилдери ЖОЖ тарабынан квалификациянын (эгер болсо) тармактык/сектордук алкактарынын негизинде аныкталат.

**3.2.**Жалпы орто билимдин негизинде күндүзгү окутуу формасында **532300- Кытай таануу** багыты боюнча бакалаврларды даярдоонун ЖКББ НББП өздөштүрүүнүн ченемдик мөөнөтү 4 жылдан кем эмес убакытты түзөт.

Окутуунун күндүзгү-сырттан (кечки) жана сырттан окуу формалары боюнча, ошондой эле окутуунун ар кандай формалары айкалыштырылган учурларда бакалаврларды даярдоо боюнча ЖКББ НББП өздөштүрүү мөөнөттөрү ЖОЖ тарабынан күндүзгү окутуу формасында белгиленген ченемдик мөөнөткө карата алты айдан **бир жылга** чейин көбөйтүлөт.

Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоодо ЖКББ НББП тездетилген программасы боюнча өздөштүрүүгө укук берилет. Тездетилген программаларды ишке ашырууда окуунун мөөнөтү студент билим берүүнүн башка программасынын негизинде орто кесиптик билимди жана (же) жогорку билимди алып жаткан учурда айрым дисциплиналар (модулдар) жана (же) айрым тажрыйбалар негизинде окутуунун натыйжалары боюнча толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги ЖОЖ тарабынан өз алдынча аныкталат.

Күндүзгү окутуу формасында орто кесиптик билимдин негизинде бакалаврларды даярдоодо ЖКББ НББП өздөштүрүү мөөнөтү тездетилген программаларды ишке ашыруунун алкагында 3 жылдан кем эмес убакытты түзөт.

Билим алуунун формасына карабастан жеке окуу планы боюнча окутууда окуунун мөөнөтүн ЖОЖ өз алдынча аныктайт.

Ден соолугунун мүмкүнчүлүгү чектелген адамдарды жеке окуу планын негизинде окутууда ЖОЖ мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Бакалаврларды жана магистрлерди даярдоо багытынын негизинде ЖКББ ПББП өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети тарабынан белгиленет.

**3.3.**Бакалаврларды даярдоонун ЖКББ НББП өздөштүрүүнүн жалпы эмгек сыйымдуулугу 240тан кем эмес кредитке барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатка эквиваленттуу (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.

**3.4. 532300 - Кытай таануу** багыты боюнча даярдоо ЖКББ НББПнын инсанды окутуу жана тарбиялоо жаатындагы максаттары.

**3.4.1. 532300 - Кытай таануу** багыты боюнча даярдоо ЖКББ НББПнын окутуу жаатындагы максаты, кытай таануудагы экономика, саясат, маданият, философия, кытай тарыхы, кытай коомундагы өзгөчө социалдык көйгөйдү түшүнгөн, кытай тилин билген, универсалдуу жана кесиптик компетенттүү бакалаврын окутуп, ийгиликтүү иштөөгө мүмкүнчүлүк берген адисин даярдоо.

**3.4.2. 532300–Кытай таануу** багыты боюнча даярдоо ЖКББ НББПнын инсанды тарбиялоо жаатындагы максаты студенттердин социалдык-инсандык сапаттарын калыптандыруу эсептелинет: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу ж.б.

**3.5. Бүтүрүүчүлөрдүн кесиптик иш чөйрөсү.**

**532300- Кытай таануу** даярдоо багыты боюнча бүтүрүүчүлөрдү кесиптик иш чөйрөсү төмөнкүлөрдү камтыйт: кытай тилин билүү, экономикалык жана юридикалык документтерди жазуу жана оозеки которуу, социалдык-экономикалык, саясий кырдаалдын абалы жөнүндө маалыматтарды берүү, иш-аракеттердин ар кандай чөйрөлөрүндө маданияттар аралык диалогду жана байланышты камсыз кылуу, эл аралык мамилени, коммерциялык уюмдардагы жана мекемелердеги ар кандай маданияттын өкүлдөрүнүн ортосунда мамилени түзүү көндүмдөрүн камтыйт.

Бүтүрүүчүлөрдүн билиминин жана алынган компетенцияларынын деңгээли кызматкердин квалификациясынын талаптарына ылайык шартта алар кесиптик иштин башка тармактарында жана (же) башка чөйрөлөрүндө кесиптик ишмердүүлүктү жүзөгө ашыра алат.

**3.6.**Бүтүрүүчүлөрдүн кесиптик ишмердүүлүгүнүн объектилери.

**532300- Кытай таануу** багыты боюнча даярдоо бүтүрүүчүлөрдүн кесиптик ишмердүүлүгүнүн объектилери төмөнкүлөр эсептелинет:

* Эл аралык, саясий, экономикалык мамилелер;
* КЭРдин саясий өнүгүүсү, маданияты, калкы, тили жана адабияты;
* КЭРдеги социалдык, тарыхый, руханий, демографиялык процесстер;
* Регионалдык жана эл аралык мамилелер;
* Тышкы иштер министрлиги. Кесиптик ишмердүүлүктүн түрлөрү: дипломатиялык, кеңеш берүүчүлүк, эксперттик жана котормочулук;
* Элчиликтер, консулдуктар жана башка дипломатиялык өкүлчүлүктөр, Кыргыз Республикасынынчет мамлекеттердеги мекемелери;
* Мамлекеттик бийликтин борбордук жана жергиликтүү органдары (Президенттин админстрациясы, кеңештери);
* Эл аралык бизнес түзүмдөрү, комерциялык эмес жана коомдук уюмдары;
* Маданий-агартуу мекемелери (музейлер, китепканалар, архивдер, тарыхый жана маданий эстеликтерди коргоо уюмдары, атайын фонддор ж.б.);
* Коомдук уюмдар, эл аралык уюмдардын, фонддордун жергиликтүү бөлүмдөрү;

**3.7.**Бүтүрүүчүлөрдүн кесиптик ишмердүүлүгүнүн түрлөрү.

**532300-Кытай таануу** даярдоо багыты боюнча бакалаврлар кесиптик ишмердүүлүктүн төмөнкү түрлөрүнө даяр болуусу зарыл:

* өндүрүштүк-тажрыйба;
* илимий-методикалык;
* илимий-изилдөөчүлүк;
* уюштуруучулук-башкаруучулук.

Окуп жаткан адам даярдануучу кесиптик ишмердүүлүктүн конкреттүү түрлөрү окуучунун өзү, жогорку окуу жайынын илимий-педагогикалык кызматкерлери жана иш берүүчүлөрдүн бирикмелери менен биргеликте жогорку окуу жайы тарабынан, тиешелүү кесиптик стандарттын негизинде (эгер бар болсо) же кызыкчылыктары болгон жумуш берүүчүлөр менен биргеликте аныкталат.

**3.8.**Бүтүрүүчүлөрдүн кесиптик ишмердүүлүгүнүн милдеттери. 532300 Кытай таануу даярдоо багыты боюнча бакалавр кесиптик ишмердүүлүктүн жана кесиптик стандарттын (эгер болсо) түрлөрүнө ылайык төмөнкү кесиптик милдеттерди ишке ашырат:

**өндүруштүк-тажрыбайлык ишмердүүлүк**

эл аралык байланыштарды түзүүдө, аларды жакшыртууда жана өркүндөтүүдө кесиптик жардам көрсөтүү;

ар түрдүү кесиптик чөйрөлөрдө маданият аралык баарлашууну камсыздоо;

документтердин актуалдуулугун жана маалыматтын шайкештигин алгачкы жолу баалоону ишке ашыруу, аны менен бирге чет тилине так которууну билүү;

конгресс жана көргөзмө иш-чараларын уюштурууга көмөктөшүү, анын ичинде аталган регионго тийиштүү чет өлкөлөрдө;

конгресс жана көргөзмө иш-чараларына тиешелүү маалыматтык материалдарды даярдоо, анын ичинде чет тилдеринде;

студенттин пикири боюнча өндүрүштүк ишмердүүлүктүн жана анын өзгөчөлүгүнүн негизги учурларын көрсөтүүчү бөлүмдүн негизги өндүрүштүк мүнөздөмөлөрүн сүрөттөө;

**илимий – методикалык ишмердүүлүк:**

заманбап маалымат ресурстарын жана технологияларын колдонуу менен окуу-методикалык материалдарды иштеп чыгуу;

эл аралык укуктун кесипке багытталган жаатында методикалык сунуштарды иштеп чыгуу;

экономикалык теориянын негиздери боюнча методикалык сунуштарды иштеп чыгуу;

жалпы орто жана кесиптик орто билим берүү уюмдарында милдеттүү жана факультативдик дисциплиналардын программаларын иштеп чыгуу жана окутуу;

ар түрдүү кыргыз-кытай уюмдарынын жана коомдук институттарынын ишмердүүлүк чөйрөсүндө сунуштарды иштеп чыгуу;

эл аралык долбоорлорду, пландарды жана программаларды иштеп чыгууга катышуу.

**илимий-изилдөө ишмердүүлүгү:**

маданият аралык байланыштардын натыйжалуулугуна таасирин тийгизүүчү конкреттүү көйгөйлөрдү ачыкка чыгаруу жана аларды сын көз менен талдоо;

кесиптик максаттарда илимий изилдөөлөрдүн жыйынтыктарын иштеп чыгуунун заманбап ыкмаларын колдонуу менен тийиштүү багыттагы жана эл аралык мамилелердин материалдарын изилдөө жана сын көз менен талдоо;

өзүнүн жалпы кесиптик деңгээлин көтөрүү максатында өз алдынча изилдөөлөрдү жүргүзүү, изилдөөлөрдүн жыйынтыгын тажрыйбалык ишмердүүлүктө жана билимин улантууга даярданууда колдонуу;

КЭР жана Борбор Азия өлкөлөрүнүн тарыхы, руханий маданияты, адабияты, тили, социалдык-экономикалык өнүгүүсүндө изилдөөлөргө катышуу;

**уюштуруучулук-башкаруучулук ишмердүүлүк:**

Кытай Эл Республикасы менен мамлекеттер аралык, дипломатиялык, ишкердик, илимий-техникалык, гуманитардык жана башка байланыштарды, ошондой эле КРдин аймагындагы мамлекеттик бийлик органдарынын, кызыкдар ведомстволордун жана коомдук уюмдардын Кытай Эл Республикасынын тийиштүү региондорунун өкүлдөрү менен болгон байланыштарды камсыз кылуу боюнча тажрыбалык ишмердүүлүк;

ээ болгон билимдерди жана көндүмдөрдү өзүнүн кесиптик ишмердүүлүгүн, ошондой эле курамы жана уюштуруучулук таандыгы ар түрдүү жаматтардын ишин уюуштурууда жана пландоодо колдонуу;

эл аралык саясий талдоонун негиздеринде ээ болгон көндүмдөрүн пайдалана билүү;

Кытай Эл Республикасы менен өз ара байланышты түзүүчү мамлекеттик жана муниципалдык башкаруу органдары, коомдук уюмдар, коммерциялык түзүмдөр тарабынан ишке ашырылуучу ар түрдүү экономикалык, социалдык жана маданий долбоорлорду, өнүктүрүү пландарын жана программаларын уюштурууга жана жүзөгө ашырууга катышуу.

**4. НББПны ишке ашыруунун шарттарына карата жалпы талаптар**

НББПны ишке ашыруудагы ЖОЖдун укуктарына жана милдеттерине карата жалпы талаптар.

**4.1.1.** ЖОЖдор **532300 Кытай таануу** даярдообагыты боюнча НББПны өз алдынча иштеп чыгышат. НББП Кыргыз Республикасынын **532300 Кытай таануу** даярдоо багыты боюнча тийиштүү мамлекеттик билим берүү стандартынын негизинде иштелип жана ЖОЖдун окумуштуулар кеңеши тарабынан бекитилет.

ЖОЖдор НББПны илимдин, маданияттын, экономиканын жана укуктук чөйрөнүн өнүгүүсүн эсепке алып, ЖОЖдо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү сактоо менен 5 жылда бир жолудан кем эмес жаңыртып турууга милдеттүү:

- бүтүрүүчүлөрдү даярдоо сапатын камсыз кылуу боюнча стратегияларды иштеп чыгуу;

- билим берүү программаларын мезгил мезгил менен рецензиялоо, аларга мониторинг жасоо;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү жол-жоболорун иштеп чыгуу;

- окутуучулук курамдын сапатын жана компетенттүүлүгүн камсыз кылуу;

- бардык ишке ашырылуучу билим берүү программаларын жетиштүү ресурстар менен камсыз кылуу, аларды колдонуунун натыйжалуулугун көзөмөлдөө, анын ичинде окуп жаткандарды сурамжылоо;

- өзүнүн ишмердүүлүгүн (стратегиясын) баалоо жана башка билим берүү мекемелери менен катар коюп салыштырууда макулдашылган критерийлер боюнча өзүн өзү изилдөөнү үзгүлтүксүз жүргүзүү;

- коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоо.

**4.1.2.** Студенттерди жана бүтүрүүчүлөрдү **532300 Кытай таануу** даярдоо багыты боюнча сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы ЖОЖ тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар ЖОЖдун бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

**4.1.3.** НББПны иштеп чыгууда бүтүрүүчүлөрдүн социалдык-инсандык компетенцияларын калыптандыруудагы ЖОЖдун мүмкүнчүлүктөрү аныкталышы керек. ЖОЖ социалдык-маданий чөйрөнү калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

ЖОЖ окуу процессинин социалдык-тарбиялык компонентин, анын ичинде студенттик өз алдынча башкарууну, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду өнүктүрүүгө көмөктөш болууга милдеттүү.

**4.1.4.** Жогорку окуу жайынын НББПсы студенттин тандоосу боюнча дисциплиналарды камтышы керек. Студенттин каалоосу боюнча дисциплиналарды түзүүнүн тартибин ЖОЖдун окумуштуулар кеңеши аныктайт.

**4.1.5.** ЖОЖдор студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

**4.1.6.** ЖОЖ НББПны түзүүдө студенттерди алардын укуктары жана милдеттери менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

**4.2.** НББПны ишке ашыруудагы студенттин укуктарына жана милдеттерине карата жалпы талаптар.

**4.2.1.** Студенттер НББПда каралган студенттин тандап алган дисциплиналарды өздөштүрүүгө бөлүнгөн окуу мезгилинин чегинде конкреттүү дисциплиналарды тандоого укуктуу.

**4.2.2**. Студент өзүнүн жекече билим алуу траекториясын түзүүдө дисциплиналарды тандоо жана алардын келечектеги даярдоо профилине (адистигине) тийгизген таасири боюнча ЖОЖдон кеңеш алууга укуктуу.

**4.2.3.** НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

**4.2.4.** Студенттер ЖОЖдун НББПсында алдын ала каралган бардык тапшырмаларды белгиленген мөөнөттөрдө аткарууга милдеттүү.

**4.3.** Студенттин окуу жүктөмүнүн максималдуу көлөмү аудиториялык жана аудиториядан тышкары (өз алдынча) окуу жүктөмдөрүн кошкондо жумасына 45 саатты түзөт.

Күндүзгү окуу формасындагы аудиториялык сабактардын жумалык көлөмү ЖКББнын деңгээлин жана даярдоо багытынын өзгөчөлүгүн эске алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 35тен кем эмес пайызды түзөт.

Окуу дисциплинасы боюнча өз алдынча иштөөгө бөлүнүүчү сааттарга аталган окуу дисциплинасы (модулу) боюнча экзаменге даярданууга каралган убакыт кошулат.

**4.4.** Окутуу сырттан окуу формасында жүргүзүлгөн учурда студентке окутуучу менен сабак окуу мүмкүнчүлүгү жылына 160 сааттан аз эмес көлөмдө камсыз кылынуусу керек.

**4.5.** Окуу жылындагы каникулдук убакыттын жалпы көлөмү 7-10 жуманы түзүүсү керек, анын ичинде кыш мезгилинде 2 жумадан кем эмес.

**5. Бакалаврларды даярдоонун НББПсынын талаптары**

**5.1**. Бакалаврды даярдоо НББПсын өздөштүрүүнүн натыйжаларына коюлуучу талаптар.

"Бакалавр" квалификациясын ыйгаруу менен **532300 Кытай таануу** даярдоо багыты боюнча бүтүрүүчү НББПнын максаттарына жана ЖКББнын мамлекеттик билим берүү стандартынын 3.4 жана 3.8-пункттарында көрсөтүлгөн кесипгик ишмердүүлүктүн милдеттерине ылайык төмөндөгү компетенцияларга ээ болушу керек:

**а) универсалдык:**

***- жалпы илимий (ЖИК):***

ЖИК-1. Курчап турган дүйнө жөнүндө илимий билимдерди сын көз менен баалай алат жана колдоно алат, турмуштун, маданияттын баалуулуктарына багытталат жана жигердүү жарандык позицияны карманат, толеранттуулукту көрсөтөт;

***- инструменталдык (ИК):***

ИК-1. Иштөө жана окутуу жаатында мамлекеттик, расмий жана чет тилдердин биринде ишкердик байланышты жүргүзөт;

ИК-2. Жумуш жана окутуу жаатындагы татаал маселелерди чечүүдө маалыматтык технологияларды колдонуп, жаңы билимдерди алууга жана пайдаланууга жөндөмдүү;

*-* ***социалдык-инсандык жана жалпы маданий (СИЖМК):***

СИЖМК-1. Жеке адамдардын же топтордун кесиптик ишмердүүлүгүндө максаттарга жетүүнү камсыздайт;

СИЖМК-2. Коомчулукта кабыл алынган моралдык жана укуктук нормалардын негизинде социалдык өз ара аракеттенишүүгө жөндөмдүү, адамдарга сый мамиле жасайт, башка маданиятка толеранттуу, шериктештик мамилелерди түзүүгө даяр болот.

***б)******кесиптик (КК):***

***өндүрүштүк-тажрыйбалык ишмердүүлүк жаатында:***

КК-1.Оозеки жана жазуу жүзүндө мамлекеттик жана расмий тилдерде туура, акылга сыярлык жана так сүйлөй билүүнү билет;

КК-2. Маалыматтын сапатын жана мазмунун баалоого, маанилүү фактыларды бөлүп кароого жана аларга өзүнүн баасын берүүгө жана чечмелөөгө жөндөмдүү;

КК-3. Маалыматты кабыл алууга, жалпылоого жана талдоого жөндөмдүү, системалуу түрдө ой жүгүртүүгө, максаттарды коюуга жана аларга жетүүнүн жолдорун тандоого, көйгөйлөрдүн жана процесстердин эл аралык-саясий жана дипломатиялык маанилик жүктөмүн ачыкка чыгарууга жөндөмдүү;

КК-4. Ишкер байланышты жүзөгө ашырууга жөндөмдүү; эл алдында сүйлөө, сүйлөшүү, ишкердик кат алышуу жана аны чет тилдерде жүргүзүү;

КК-5.Лексикалык эквиваленттүүлүктүн грамматикалык, синтаксистик жана стилистикалык эрежелерин сактап жазуу жана оозеки которууну жүзөгө ашырат;

КК-6. Тилдик билимдин тутумуна ээ, ал окулуп жаткан чет тилинин негизги фонетикалык, лексикалык, грамматикалык, сөз жүзүндө түзүлбөгөн кубулуштары жана иштөө мыйзам ченемдүүлүктөрү, анын функционалдык түрлөру жөнүндө билимдерди камтыйт;

КК-7. Эл аралык маалыматтын стандарттуу эмес чечмелөөлөрүн табат жана кесиптик ишмердүүлүктүн көйгөйлөрүн чечүү үчүн тиешелүү талдоолорду жүргүзөт;

КК-8. Мамлекеттик структуралар, бизнес жана жеке сектор жаатындагы кесиптик маселелерди чечүүдө социалдык, укуктук жана экономикалык илимдердин билими менен методикалары тажрыйбада колдонуу мүмкүнчүлүгүнө ээ;

КК-9. Эл аралык баарлашуунун саясатта туура корпоративдик маданиятын (расмий жана расмий эмес), сүйлөшүү жолу менен компромисс табуу көндүмдөрүнө ээ;

КК-10. Заманбап маалыматтык коомду өнүктүрүүдөгү маалыматтын маңызын жана маанисин түшүнүп процессте пайда болгон коркунучтарды түшүнүп, маалыматтык коопсуздуктун негизги талаптарына жооп берет;

КК-11. Заманбап дипломатиялык протоколду жана этикетти билип, анын талаптарын сактоого даяр;

КК-12. Конституциялык түзүлүштүн негиздерин жана белгилүү бир регионго таандык болгон өлкөлөрдүн саясий системаларын мүнөздөй алат;

КК-13. Конкреттүү регионго таандык өлкөлөрдүн экономикалык өнүгүүсүнүн, социалдык жана маданий өнүгүүсүнүн негизги тенденцияларын мүнөздөөгө жөндөмдүү.

***илимий-методикалык ишмердүүлүк жаатында:***

КК-14. Чет тилдерин окутуунун теориялык негиздерин билип, маданият аралык коммуникацияга болгон жөндөмдүүлүктүн калыптануу мыйзам ченемдүүлүгүн билет;

КК-15. Тажрыйбалык мүнөздөгү конкреттүү методикалык милдеттерди чечүү үчүн атамекендик жана чет элдик методикалык жетишкендиктерди заманбап методикалык багыттарды жана концепцияларды пайдаланууну ишке ашыра алат;

***илимий-изилдөөчүлүк ишмердүүлүк жаатында:***

КК-16. Кесиптик ишмердүүлүктүн ар түрдүү багыттарында билимин бир түзүмгө келтирүүгө жана интеграциялоого жөндөмдүү, кесиптик милдеттерди аткаруу учурунда аларды чыгармачылык менен пайдалануу жана өнүктүрүү жөндөмдүүлүгүнө ээ;

КК-17. Тарыхый, экономикалык жана укуктук шарттуулугунда глобалдык процесстердин жана эл аралык мамилелердин дүйнөлүк саясий системасынын өнүгүшүнүн логикасын түшүнөт;

КК-18. Үйрөнүп жаткан тилдердин өлкөлөрүнүн социалдык, саясий, экономикалык жана маданий өнүгүшүнүн негизги параметрлерине жана тенденцияларына комплекстүү мүнөздөмө бере алат;

***уюштуруучулук-башкаруучулук ишмердүүлүк жаатында:***

КК-19. Өзүнүн кесиптик ишмердүүлүгүнө байланыштуу багытта эмгек рыногун билүү (экзистенциалдык компетенция көндүмдөрүнүн системасына ээ - эмгек рыногун изилдөө, резюме түзүү, жумуш берүүчү менен маектешүүлөрдү жана сүйлөшүүлөрдү жүргүзүү);

КК-20. Конкреттүү регионго тиешелүү болгон өлкөлрдүн тобуна саясий-укуктук жана социалдык-экономикалык мүнөздөмө бере алат.

Наамы 5тен ашпаган профилдер, атайын кошумча кесиптик компетенттүүлүк менен ЖОЖ тарабынан өз алдынча аныкталат. Профилдердин тизмеси УМО тарабынан бекитилет.

Компетенциялардын тизмеги улуттук квалификациянын алкагынын,  
квалификациянын жана кесиптик стандарттын (эгер болсо)  
тармактык/сектордук алкактарынын негизинде аныкталат.

**5.2.** Бакалаврларды даярдоо НББПнын түзүмүно талаптар.

**532300 Кытайтаануу** даярдоо багыты боюнча бакалаврларды НББПнын түзүмү төмөнкүдөй блокторду камтыйт:

1. блок «Дисциплиналар (модулдар)»;
2. блок «Тажрыйба»;
3. блок «Мамлекеттик жыйынтыктоочу аттестация».

**Бакалаврдын ЖБПнын түзүлүшү**

|  |  |  |
| --- | --- | --- |
| Бакалаврды даярдоо НББП түзүмү | | Бакалаврды даярдоо НББП көлөмү жана анын кредиттери |
| Блок 1 | 1. гуманитардык, социалдык жана экономикалык цикл 2. математикалык жана табигий илимий цикл 3. кесиптик цикл | 165-215 |
| Блок 2 | Тажрыйба | 15-60 |
| Блок 3 | Жыйынтыктоочу мамлекеттик аттестация | 10-15 |
| Бакалаврды даярдоо боюнча НББПны ЖКОнун көлөмү | | 240 |

ЖОЖ мамлекеттик билим берүү стандартынын талаптарына ылайык  
бакалаврды даярдоо НББПны иштеп чыгат жана улуттук  
квалификациянын алкактарына ылайык окутуунун натыйжаларына жетүүгө  
жоопкерчиликти алат.

Дисциплиналардын (модулдардын) топтомун жана алардын  
бакалаврды даярдоо НББПнын ар бир блогуна тиешелүү эмгек  
сыйымдуулугун ЖОЖ улуттук квалификациянын алкактарында каралган  
окутуунун натыйжаларынын жыйындысы түрүндө аны өздөштүрүүнүн  
талаптарын эске алуу менен ушул блок үчүн белгиленген көлөмдө өз  
алдынча аныктайт.

**5.2.1**. Бакалаврды даярдоо НББП төмөнкүлөрдү ишке ашырууну камсыздашы керек:

* гуманитардык, социалдык жана экономикалык циклдин милдеттүү  
  дисциплиналарын, алардын тизмеги жана эмгек сыйымдуулугу Кыргыз  
  Республикасынын билим берүү жана илим жаатындагы ыйгарым укуктуу  
  мамлекеттик орган тарабынан аныкталат. Аталган дисциплиналарды мазмуну жана ишке ашыруу тартиби бакалаврды даярдоо тиешелүү багыты боюнча ЖКББ мамлекеттик билим берүү стандарты менен белгиленет;

- кеминде 360 саат көлөмүндө дене тарбия жана спорт боюнча дисциплиналарды, алар өздөштүрүү үчүн милдеттүү, бирок кредиттерге которулбайт жана бакалаврды даярдоо НББПнын көлөмүнө киргизилбейт.

**5.2.2.** “Тажрыйба” 2-блогу өз ичине окуу тажрыйбасын (таанышуучу, илимий-изилдөө иштери) жана өндүрүш тажрыйбасын (педагогикалык, илимий-изилдөө иштери) камтыйт.

ЖОЖ бир же бир нече типтеги практиканы тандоого укуктуу, ошондой эле белгиленген кредиттердин чегинде кошумча типтеги тажрыйбаны белгилей алат.

**5.2.3**. «Мамлекеттик аттестация» 3-блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана жактоону (эгерде ЖОЖ бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

**5.2.4.** Бакалаврды даярдоо НББПнын алкагында милдеттүү жана элективдүү бөлүк болот.

Бакалаврды даярдоо НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана тажрыйбалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү бакалаврды даярдоо НББПнын жалпы көлөмүнөн 50 пайыздаи ашпоого тийиш.

Бакалаврды даярдоо НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы бакалаврларды даярдоо НББПнын дисциплиналарын тандоого жол берилет.

**5.2.5**. Жож ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы көрсөтмөлөр каралган НББПдан тышкары, бакалаврды даярдоо НББП боюнча окууга мүмкүнчүлүк берүүго тиииш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

***5.3. Бакалаврларды даярдоо НББПсын ишке ашыруунун шарттарына карата талаптар.***

**5.3.1.** Окуу процессин кадрдык камсыз кылуу.

Бакалаврларды даярдоо НББПсын ишке ашыруу окутуп жаткан профилге шайкеш келүүчү базалып билими бар жана ошол багытта тынымсыз илимий жана илимий-методикалык ишмердүүлүк менен алектенген педагогикалык кадрлар менен камсыз болушу керек. Кесиптик циклдин окутуучуларынын илимдин кандидаты, доктору окумуштуулук даражасы жана тийиштүү кесиптик чөйрөдө иш тажрыйбасы болушу керек.

Илимдин кандидаты, доктору даражасы бар окутуучулардын үлүшү негизги билим берүү программасы боюнча билим берүү процессин камсыз кылып турган окутуучулардын жалпы санынын 60% тен аз эмес болушу керек (алардын 15% пайызы өз кесиби менен иштеген адистери түзөт).

**5.3.2.** Окуу процессин окуу-методикалык жана маалыматтык камсыз кылуу.

Негизги окуу программасы бардык окутуу курстары, негизги билим берүү программасынын дисциплиналары боюнча окуу-методикалык документтер жана материалдар менен камсыз болуусу зарыл. Окуу дисциплиналарынын (модулдарынын) ар биринин мазмуну Интернет тармагында же билим берүү мекемесинин жергиликтүү сайтында болушу зарыл.

Студенттин аудиториядан тышкаркы иши методикалык материалдар менен камсыз кылынып, канча убакыт сарпталышы зарыл экендиги аныкталышы керек.

Ар бир студент окутулуучу негизги дисциплиналар боюнча басылмаларды камтыган жана окутуу жана окутуу-методикалык адабияттын укук ээси менен макулдашуу боюнча түзүлгөн электрондук-китепканалык фондго кирүү мүмкүндүгү менен камсыз болушу керек.

Бул учурда аталган системага бир учурда студенттердин 25 пайыздан кем эмес бөлүгүнө кирүү мүмкүндүгү камсыз кылынышы керек. Библиотекалык фондунда бардык циклдердин базалык бөлүгүнүн дисциплиналары боюнча акыркы 10 жылдагы (ал эми гуманитардык, социалдык жана экономикалык циклдин базалык бөлүгүнүн дисциплиналары үчүн - акыркы 5 жылдагы) негизги окуу адабиятынын электрондук жана басма түрлөрү камтылышы керек, мында ар бир 100 студент үчүн аталган басылманын 25тен кем эмес нускасы камсыз кылынышы керек.

Кошумча окуу куралдар фонду окуу адабиятынан тышкары официалдуу, маалыматтык-библиографиялык жана адистештирилген мезгилдүү басылмаларды камтышы керек жана алар ар бир 100 студентке 1-2 нуска туура келгендей эсепте болуусу шарт.

Электрондук-китепканалак система студент үчүн Интернет тармагына кошулууга мүмкүн болгон каалаган жерден жеке колдонуу мүмкүндүгүн камсыздашы керек.

Ата мекендик жана чет өлкөлүк ЖОЖдор, ишканалар жана мекемелер менен ыкчам маалымат алмашуу Кыргыз Республикасынын интеллектуалдык менчик жөнүндөгү мыйзамдарынын жана интеллектуалдык менчик жөнүндөгү эл аралык келишимдердин талаптарын сактоо менен жүргүзүлүшү керек. Студенттер үчүн заманбап кесиптик маалымат базаларына, маалыматтык справочниктерге жана издөө системаларына кирүү мүмкүндүгү камсыз кылынуусу керек.

**5.3.3. Окуу процессин материалдык-техникалык жактан камсыздоо**

Бакалавларды даярдоо негизги билим берүү программасын ишке ашыруучу жогорку окуу жайынын дисциплиналык жана дисциплиналар аралык даярдоонун, студенттерге ЖОЖдун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык тажрыйбалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

Бакалавларды даярдоо НББПны ишке ашырууда зарыл болгон материалдык-техникалык камсыздоонун тизмеги өз ичине төмөнкүлөрдү камтыйт:

- чет тилдер боюнча сабактарды өткөрүү мүмкүндүгүн камсыз кылуучу лингафондук окуу бөлмөлөрүн;

- аудио- жана видео материалдарды аналогдук жана санариптик форматта колдонууга ылайыкталып жабдылган мультимедиялык класстарды;

- экономикада жана юриспруденцияда заманбап маалыматтык технологияларды пайдаланууну, укуктук илимий маалыматты кабыл алуу, иштеп чыгуу, сактоо жана жайылтуу билгичтиктерине менен көндүмдөрүнө ээ болууну;

- тажрыйбалык сабактарды өткөрүү үчүн окуу кабинеттерин, компьютердик класстарды жабдууга коюлган талаптар;

- маалыматтык жана телекоммуникациялык технологияларга, тиешелүү технологиялык каражаттарга талаптар;

- зарыл болгон учурда ден соолугунун мүмкүнчүлүгү чектелген окуп жаткандардын билим алышы үчүн атайын шарттар;

- бакалаврларды даярдоо ишке ашырылып жаткан НББПнын өзгөчөлүгүн эске алуу менен башка талаптар.

**5.3.4. Бүтүрүүчүлөрдү даярдоо сапатын баалоо**

5.3.4.1. Жогорку окуу жайы даярдоо сапатынын кепилдигин камсыздоого милдеттүү, анын ичинде төмөнкү жолдор менен:

- жумуш берүүчүлөрдүн өкүлдөрү менен чогуу бүтүрүүчүлөрдүн сапатын камсыздоо стратегияларды иштеп чыгуу;

- билим берүү программаларын мезгил мезгил менен сындан өткөрүү (рецензиялоо) жана мониторинг жүргүзүү;

- билим алуучунун билим деңгээлин, бүтүрүүчүнүн компетенцияларын баалоонун объективдүү процедураларын иштеп чыгуу;

- окутуучу курамдын компетенттүүлүгүн камсыздоо;

- бүтүрүүчүлөрдүн компетенттүүлүгүн калыптандыруунун мониторингин жүргүзүү;

- өз ишмердүүлүгүн баалоо (стратегиясын) жана башка билим берүү мекемелерине салыштырууда маакулдашылган критериялар негизинде жумуш берүүчүлөрдүн өкүлдөрүн катыштыруу менен регулярдуу түрдө өзүн-өзү текшерип туруу;

- өз ишмердүүлүгүнүн натыйжаларын, пландарын, инновацияларын коомчулукка маалымдоо.

Бакалаврларды даярдоо боюнча НББПны өздөштүрүүнүн сапатын баалоо: учурдагы жетишүүнү контролдоону, билим алуучулардын аралык аттестациясын жана бүтүрүүчүлөрдүн жыйынтыктоочу мамлекеттик аттестациясын камтышы керек.

Ар бир дисциплина боюнча билим деңгээлин учурдагы жана аралык контролдоонун конкреттүү формалары жана жол жоболору ЖОЖ тарабынан өз алдынча иштелип чыгып, билим алуучуларга окутуунун биринчи айында маалымдалат.

Билим алуучулардын жеке жетишкендиктеринин тийиштүү НББПнын баскычы боюнча талаптарына шайкеш келүүсүнө аттестациядан өткөрүү үчүн баалоо каражаттарынын фонддору түзүлөт, алар алган билимдерди, билгичтиктерди, ээ болгон компетенцияларды баалоого мүмкүндүк берүүчү типтүү тапшырмаларды, контролдук иштерди, контролдоонун тексттерин жана ыкмаларын камтыйт. Баалоо каражаттарынын фонддору ЖОЖ тарабынан иштелип чыгат жана бекитилет.

ЖОЖ тарабынан билим студенттин жетишүүсүн учурдагы контролдоо жана аралык аттестациялоо программаларын келечектеги кесиптик ишмердүүлүгүнүн шарттарына максималдуу жакындатуу үчүн шарттар түзүлүшү зарыл, ал үчүн конкреттүү дисциплиналардын окутуучуларынан тышкары сырткы эксперттер катарында тектеш дисциплиналарды окутуучу иш берүүчүлөр жана башка окутуучулар активдүү тартылат.

Билим алуучуларга жалпы окуу процессинин мазмунун, уюштурулушун жана сапатын, ошондой эле айрым окутуучулардын ишмердүүлүгүн баалоо мүмкүндүгү берилиши керек.

Мамлекеттик жыйынтыктоочу аттестациясы тизмеги ЖОЖдун тарабынан аныкталуучу мамлекеттик экзамендерди тапшырууну же бүтүрүү квалификациялык ишин жактоону камтыйт.

Бүтүрүү квалификациялык иштердин (дипломдук иштин) мазмунуна, көлөмүнө жана түзүмүнө болгон талаптар, ошондой эле мамлекеттик экзамендерге коюлучу талаптар Кыргыз Республикасынын Өкмөтүнүн 2012-жылдын 29-майындагы №346 токтомуна ылайык жогорку окуу жайы тарабынан аныкталат.

532300 – Кытайтаануу даярдоо багыты боюнча стандарт Ж.Баласагын атындагы Кыргыз улуттук университетинин базалык ЖОЖунун алдындагы гуманитардык илимдер жаатындагы билим берүү боюнча окутуу - методикалык бирикмеси тарабынан иштелип чыкты.

**ОМБнын төрагасы**

Физика-математика илимдеринин доктору, проф. **Темиров Бекжан Кайыпбекович**

\_\_\_\_\_\_\_\_\_\_\_\_\_\_\_\_\_

**Түзүүчүлөр:**

1) **Секция жетекчиси** Ж. Баласагын атындагы КУУнун Кыргыз-кытай факультетининдеканы филология илимдеринин кандидаты, доц. Апаева Софья Хусеиновна \_\_\_\_\_\_\_\_\_\_\_\_\_\_\_\_\_\_

**Топтун мүчөлөрү:**

2) Ж. Баласагын атындагы КУУнун Кыргыз-кытай факультетинин «Кытай таануу» ББПнын окутуучусу ю.и.к., доц. Бейшеева Анара Асанбековна \_\_\_\_\_\_\_\_\_\_\_\_\_\_\_\_\_\_

3) Экономика илимдеринин кандидаты, доц. БА жана Кытай ИИБ жетекчиси Юсупов Рашид Умарович \_\_\_\_\_\_\_\_\_\_\_\_\_\_\_\_

4) Пекин чет тилдер университетинин гуманитардык илимдеринин Phd доктору, Баласагын атындагы КУУнун Кыргыз-кытай факультетинин “Кытай тили жана адабияты” кафедрасынын доценти Токсоналиева Асель Мусурапшаевна \_\_\_\_\_\_\_\_\_\_\_\_

5) «Глобус Транслэйт» жоопкерчилиги чектелген коомдун башчысы Матянью Ширин Ильязовна \_\_\_\_\_\_\_\_\_\_\_\_\_\_

6) «Мади» юридикалык компаниянын башчысы Гулиев Эльдар Рафаэльевич\_\_\_\_\_\_\_\_\_\_\_\_

7) «Perspective» эл аралык билим берүү борборунун башчысы Таалайбеков Улан Таалайбекович \_\_\_\_\_\_\_\_\_\_\_\_\_\_\_\_\_\_